**7 нче сыйныф өчен татар теленнән контроль диктантларның күрсәтмә варианты.**

**Iчирек өчен контроль диктант**

Хезмәт

Кыймматле ташларны ялтыратыр өчен станокларда кыралар,тимергә төрле форма бирер өчен,мичләрдә яндыралар. Агачларда җанга ятыш әйберләр ясар өчен ,ничәмә ничә корал кулланалар. Ә язучының миче дә, станогы да, коралы да-сизгер куңеле белән камилләшуне белми торган каләме. Башка эшләрнең авырлыгын машиналар җилкәсенә күчерәләр,заманалар алга киткән саен, кешене ялыктыргыч эшләрдән азат итәләр. Бары тик язучы хезмәте генә шул килеш кала.

Бары тик игенче хезмәте генә язучы хезмәтнә беркадәр охшаштыр.

Игенче дә бит, үз коймагын пешереп табынга куйганчы, җирне никадәр кадерли:сөрә,тырмалый,чәчә. Яңгырлар яумый торса да, көннәрне суытып җибәрсә дә кайгыра... Икмәге өлгерсә- җилләр екмасын дип тә, бөртеләр коелмасын дип тә пошына. Иген җыелып, табынга коймак булып килгәч кенә, игенче борчылудан туктый.

Ә шагыйрь ? Шагыйрь кулга китап кергәч тә тынычлана алмый әле. Укучылар ничек кабул итерләр, китпнын гомере озын булырмы? Әсәрләр кешеләр куңеленә хуш килерме?

(Фәнис Яруллиннан) (137сүз).

Кышкы урман.

Кышкы урманның үз нәфислеге бар.Кояшлы иртәләрдә ул аеруча матур,аеруча гүзәл.Чуклы ак шәл ябынган зифа каеннар бигрәк сылу.Алар мәңге яшел наратлар янәшәсендә горур кыяфәт белән басып торалар.

Җилсез аяз көннәрдә урман бигрәк тә тын.Җитез песнәкнең берөзлексез сызгыруы,тырыш тукранның тукылдавы гына тынлыкны боза.

Яңа гына явып киткән ап-ак кар күзләрне чагылдыра.Аксыл-зәңгәр күктә кояш елмая.Аның нурлары астында ак канатлы кар бөртекләре асылташлар кебек җемелди.

Яшел киемнәргә төренеп, шаулап торган урман хәзер тирән уйга талган кебек тып-тын.Ул карасу-соргылт төскә чумып утыра.Тик ылыслы агачлар гына аңа урыны-урыны белән яшькелт төс биреп торалар.(Натуралист язмаларыннан) (97 сүз).

Бирем:

Беренче абзацтагы җөмлә кисәкләренең нинди сүз төркеме белән белдерелгәнен күрсәтегез.

**II чирек өчен контроль диктант** Ала миләүшә

Бер үк сабакта төрле төстәге чәчәкләр... Шәмәхә чәчәк, кызыл һәм сары чәчәк. Аны чүп үләне дип кем әйтер: күзнең явын алып тора бит! Ләкин ни тикле матур булмасын, арыш басуында чәчәк атып утырганын күргәч, бер дә сөенмиләр шикелле.

Матурмын матур ала миләүшә,шулай да,әле әйтеп киткәнчә,чүп үләне дип санала.Хәер,мин аны бакчада да еш күрәм.Ул кеше йөрер җиргә ямь бирә.Һәм кеше аны үзе үстерә.Бу күркәм чәчәкләр,яз салкын килсә дә,сулу һәм шиңүне белмиләр.Башларын җәйге челләдә дә имиләр.Көзен дә ямьлеләр.Инде күбәләк карлар төшә башлый,ә алар һаман матурлар,үзләре эреләр.Бары төсләре,гадәтләре кырныкы.Ә болай гүя бүтән чәчәкләр.(А.Хәсәновтан) (108 сүз).

Бирем:

Ярдәмче сүз төркемнәрен табып,асларына сызарга.

Кыш урталары. Һава салкын. Табигать инде ял итә. Җир йөзе кар юрганына төренгән, йоклый. Ай яктысында кар бөртекләре җем-җем итеп ялтырап торалар. Әнә еракта урман күренә.

Авыл да карга төренеп тирән йокыга талган. Әнә тау буена утырган кечерәк кенә авыл. Югарыга күтәрелгән нәзек кенә мәчет манарасы аның татар авылы икәнен белгертә. Вакыт инде кич булганга, авыл тын. Тик ара-тирә этләр өргәләгәне генә ишетелеп куя.

Караңгыда өйләр печән чүмәләләре булып күренәләр. Тәрәзәләрдә ут күренми: бар да йоклый. Тик авыл читенәрәк салынган бер йортта гына ут яна. Ул өй асылмалы җиделе лампа белән яктыртылган. Кыйммәтле җиһаз булмаса да, аның эчендәге бөтен нәрсәдә пакьлек күренеп тора. Идән чиста итеп себерелгән, стеналарга кызыл башлы ап-ак сөлгеләр җентекләп эленгән. Өй эче тын, хәтта тәңкә ярымлык сәгатьнең йөргәне тик-тик итеп аермачык ишетелә. ( 126 сүз)

С. Җәләлдән

**Бирем** 1-3 нче җөмләләрне сүзтезмәләргә таркатырга

**Диктант**

Фазыл гадәттәгедән иртәрәк уянды. Әнисенең чиләк тотып сыер саварга чыгып киткәнен ишетүгә, урыныннан сикереп торды. Йодрыклары белән күзләрен уып алды да, кесәсенә бер кисәк икмәк салып, чыбыркысын өстерәп, аргы урамга көтү куарга чыгып йөгерде.

Әнисе, иртәнге эшләрен бетереп, Фазылны чәй эчәргә уятырга дип керсә, аннан җилләр искән иде инде.

– Тагын чыгып тайган, юньсез малай. Тәмам сихерләде бит бу Нурулла, ниләр генә эшләтеп карарга соң? – дип, үз-үзе белән сөйләште Гөлнәзирә.

Фазыл исә, көтүне болынлыкка алып төшеп, әле чыгы да кибәргә өлгермәгән үләннәр арасына кереп чумды… Рәхәт иде аңа. Нурулла абыйсын якын күрә ул. Нурулла абыйсы Фазылга нинди генә чыбыркылар үреп бирмәде икән?!.. Чыбыркы шартлатырга да ул өйрәтте бит аны. Тал чыбыгыннан ничәмә-ничә сыбызгы гына ясап бирде аңа! *(116 сүз.)(Д.Гайнетдиновадан)*

**Бирем.** Тексттан әйтелү максаты буенча төрле җөмләләргә мисаллар язып алырга.

**III чирек өчен контроль диктант**

**Туган авылым табигате.**

Минем туган авылым табигате искиткеч гүзәл.

Аның бер очында – каен һәм нарат урманнары, икенче очында – зирек, имән һәм усак катыш бик матур әрәмәлек. Әрәмә уртасында – ел саен Сабантуй була торган ямь-яшел ашъяулык шикелле тигез алан. Әз генә арырак, елгага төшкән иңкүлектә, ак чәчәкле чиялек.

Авылымның өченче ягында – төнбоеклы күлләр, хуш исле печән котырып үскән, кара карлыган, кызыл бөрлегән пешкән яшел болыннар. Болын читендә – тирә-якта атаклы урман.Ул әкрен генә шаулап, моңаеп утыра. Күкрәгеңне тутырып суласаң, һавасы башны әйләндерә.

Без, бала-чага, бәрәңге бакчасыннан гына әрәмәгә чыгып китә идек тә яшел аланда туйганчы уйный идек, ә аннан соң карт имән күләгәсендә төрле кызык хәлләр турында сөйләшеп ята идек. (110 сүз)

Г. Мөхәммәтшин

**Бирем** Соңгы җөмләнең иясен, хәбәрен билгеләргә

**Еллык йомгаклау контроль диктанты**

Контроль диктант

“Гади җөмлә синтаксисы” (май)

Сәгыйдә  
 Күршебездә генә Сәгыйдә исемле, чем-кара чәчле, ап-ак йөзле, ярты ятим сылу кыз үсте. Атасы әүвәлге герман сугышында гаип булган. Шушы Сәгыйдә Югары очның Гыйльметдин исемле егетен үз тиңем дип йортка кертте. Каты бәгырьле, саран куллы булып чыкты ире. Әмма сабыр табигатьле хатын һичкайчан зар сөйләмәде. Бала чактан уйчан Сәгыйдә отыры уйчанлана төште. Берчак шулай, имчәк баласы яткан кабык бишеген аркасына асып уйлана-уйлана тары утарга китеп барганда баласы “йөктән” төшеп калган. Артыннан куып җиткән ат менгән берәү биләүдә мыш-мыш йоклап яткан баланы анасына сузгач, бишекне иңеннән алып: “Шушында гына салганыем...” – дигән.   
 Өч баласын ятим калдырып, Гыйльметдин соңгы сугыштан кайтмады.   
Яу тынып, илгә юлыккач, хәл белергә дип күршеләргә кердем. Байтак сөйләшеп утырдык. Сәгыйдәнең тыныч кына әйткән бер сүзе хәтеремә нык сеңеп калды.   
 – Күкрәгемә терәп икмәк кисәр көнне күргәч тә өй тутырып кунак җыяр идем, иншалла, күрербез ул көнне. (136 сүз)

Мостай Кәримнән

**Бирем.** 1. Беренче җөмләне сүзтезмәләргә таркатырга.

2. Тиңдәш кисәкләрнең астына сызарга.

3. Хәбәрлекле мөнәсәбәткә кергән сүзләрнең астына сызарга.

**Табигать һәм мин.**

Минем язучылык эшемдә иң беренче остазларым, мөгаен, тормыш белән табигать булгандыр. Балачактан ук табигатькә гашыйк булып үстем. Минем балалык тормышыма үзенең җәйге-кышкы, язгы-көзге күренешләре белән табигать үзе дә үрелеп бара башлады. Табигатьтәге үзгәрешләрне ваемсыз гына уздыра алмадым. Күкселләнеп торган урман өстендә җәйге алсу шәфәкъ иңүенә, гөрселдәп күк күкрәүләренә, ялт-йолт яшен яшьнәүләренә мин, яланаяклы авыл малае, дулкынланып, хәйран калып карап тора идем. Табигатьнең шушындый гаҗәеп бер кодрәтле дәһшәтендә, йөгәнсез котыруында үзенә бер матурлык бар иде. Кайчакларда котың алынырдай булып куркып та каласың. Дөбер-шатыр күкрәп, ут уйнатып килгән таудай кара болытлар өстеңә ишелер кебек. Әмма шул ук вакытта табигатьнең серле, тылсымлы матурлыгы да нәкъ шунда. Бу күренештән беркем дә җиңә алмаслык дәһшәтле кыргый бер куәт ургыла. Ул минем рухи халәтемә дә тәэсир итә иде. (124 сүз)

**8 класс**

**Сентябрь аенда тикшерү диктанты.**

Авылым табигате

Безнең авыл янында тәлинкә шикелле тум –түгәрәк күл ялтырап ята.Аннан ары чит-читләрен яшел камышлар, ак, сары төнбоеклар каплаган зур күл сузылып киткән. Зур күлнең аргы башыннан текә ярлы, борылмалы тирән Ык елгасы ага.

Шушы күлләрдә, Ыкта көймәдә йөрүләре, балык каптырулары , су коенулары искиткеч күңелле. Ык болыннарында кузгалаклар, юалар, балтырганнар үсә. Аларны ашый –ашый , телләребез яшелләнеп бетә.

Авылның икенче ягында Чияле тау бар. Аның сөзәк итәгендә чия уңа. Чияле тау яныннан зифа ак каеннар, төз наратлар үскән зур куе урман башлана. Без анда җир җиләге белән каен җиләге җыярга йөрибез. Монда кара бөрлегән һәм карлыган да күп була. Көзгә таба балан, шомырт,миләш өлгерә. Урман үзенең саф һавасын, матурлыгын, барлык нигъмәтләрен бүләк итә безгә.

**Бирем.**

**Аерып бирелгән җөмләгә синтаксик анализ ясарга.**

**(2 вариантка берәр җөмлә)**

**1 нче чиреккә контроль изложение**

Яшьлегем хатирәсе

Урта мәктәпнең соңгы классларында укыганда, мин буйга үсеп киттем. Шаярулардан да туктала төштем,укуга бирелдем. Әнием мәктәптә җыештыручы булып эшли. Кичләрен, аңа ияреп,мин дә спорт залына керәм. Волейболга да, баскетболга да, гимнастикага да сәләтем бар.Башкалардан хәтта уздырып та җибәргәлим.Әнкәйдән спорт костюмы да алдырдым.

Бервакыт спорт залында юка гәүдәле, куе сары чәчле,зәңгәр күзле бер кыз күренә башлады.Ул башка мәктәптән иде.Кыз да физкультурага оста, җитез. Турникта минән дә уздыра.

Менә инде чыгарылыш имтиханнарына да ерак калмый. Мин рәтләп әзерләнә дә алмыйм.Көндез шул Мөслимә,күзгә күренмичә,чебен кебек бәйләнә. Дәрестә дә көлүен ишетәм кебек. Беркөнне, өйгә кайтканда, Мөслимәне очраттым. Ак алъяпкычтан, кечкенә портфель тоткан.

* Малик, син кайда югалдың? Нигә спорт залына килмисең?

Минем әллә нәрсә әйтәсем килде бу чәнечкеле шөпшәгә...

Ул көнне кичне түземсезләнеп җиткердем,ләкин спорт залына кермәдем. Куе агач башына менеп, спорт залы тәрәзәсеннән карап тора башладым. Анда спорт костюмыннан булган Мөслимә миңа бик матур һәм җитез булып күренде. Ул сәгатенә карый –карый уйнады, кемнедер көтә иде,ахры (мине көтүен башыма да китермәдем).Бераздан сәгатенә карап алгач,залдан чыгып кайтып китте. Мин аның артыннан бардым. Ул өенә кадәр ялгыз кайтты, ишегалдына да йөгерә –йөгерә керде. Мин күләгәдән крап калдым.

Минем юләрләнгән сыман йөрүләрем зур мәхәббәтнең тууы,башы булгандыр, күрәсең.

(Ч.М.Харисова, В.А.Гарипова,Г.Р.Шакирова .Яңа формада дәүләт аттестациясен әзерләнү өчен кулланма. Казан.Гыйлем.2012)

**8 класс .2 нче чиреккә контроль тест**

**Иярченле кушма җөмлә**

А 1. Иярчен җөмләнең төрен билгеләгез. ***Ни юк булса,шул тансык.***

1. иярчен хәбәр җөмлә
2. иярчен ия җөмлә
3. иярчен сәбәп җөмлә
4. иярчен вакыт җөмлә

А2. Иярчен җөмләнең төрен билгеләгез. Иң мөһиме: ул ирекле иде.

1. иярчен хәбәр җөмлә
2. иярчен ия җөмлә
3. иярчен сәбәп җөмлә
4. иярчен аергыч җөмлә

А3. Җөмләнең төрен билгеләгез. *Эшеңне җиренә җиткереп эшләсәң, йөзең ак була.*

1. Тезмә кушма җөмлә
2. Иярченле кушма җөмлә
3. Билгеле үтәүчеле бер составлы фигыль җөмлә
4. Билгесез үтәүчеле бер составлы фигыль җөмлә

А4. Иярчен җөмлә баш җөмләгә нәрсә ярдәмендә бәйләнгән? *Кигән кием ничек тузса, яшь гомер шулай уза.*

1. Теркәгеч
2. Көттерү паузасы
3. Парлы мөнәсәбәтле сүз
4. Кушымча

А5. Иярчен җөмлә баш җөмләгә нәрсә ярдәмендә бәйләнгән? *Шунысы кызык: мактанмаган вакытта, Арсланов, ничектер, матур һәм бик сөйкемле иде.*

1. Теркәгеч
2. Көттерү паузасы
3. Ялгыз мөнәсәбәтле сүз
4. Кушымча

А6. Нинди тыныш билгесе куярга кирәк? *. Менә ул якындагы блиндажга күчеп тора башлады... чөнки монда телефон бар иде.*

1. өтер
2. ике нокта
3. сызык
4. дөрес җавап юк

А7. Иярченле кушма җөмләдә баш җөмлә белән иярчен җөмлә арасында

1) тезүле бәйләнеш була

2) ияртүле бәйләнеш була

3) хәбәрлекле мөнәсәбәт була

4) бәйләнеш булмый

1) Яшь чагында гомер кеше күз алдында уза, анда әле серне биктә тоту кыен. 2) Күңелеңә гашыйк иңсә, аны ничек кешедән яшерен тотмак кирәк? 3) Йөзеңә чыга ул, күзеңә! 4) Бик белдермим дисәң дә, авыз әле көлә, әле җырлый, әле елый. 5) Әйтмәсәң дә, бөтен кеше күреп тора, аякларың кирәкмәс җирдә тыпырдый, кулың тик тормый, әһә, диләр, бу егетнең күңел агачына мәхәббәт дигән кош кунган икән!.. 6) Юк, дисәң дә, “гашыйк түгел!” дип күкрәгеңне кат – кат төйсәң дә, хәзер сиңа берәү дә ышанмый: син көн саен Борһаннар турыннан үткәнеңне күреп күзәтеп торалар. 7) Борһаннарның ак пәрдәләре читеннән кара күзле Гөлчирә күренмәсме дип сагалыйсың. 8) Синең нәкъ алар турыннан гына “бозау эзләвеңне” дә, бозауның тыныч кына келәтегез күләгәсендә күшәп ятканын да мең күз күреп тора! 9) Мең күзнең биш йөз теле була, алар бергә сөйли башласамы... 10) Кая инде монда сер саклау! (А. Гыйләҗев)

В1. Иярчен җөмлә баш җөмләгә көттерү интонациясе ярдәмендә бәйләнгән җөмләнең санын күрсәтегез.

С1. Текстка таянып, әдәби – иҗади сочинение языгыз.

Текст нәрсә турында? Автор нинди хисләрне тасвирлый? Сез авторның фикерен хуплыйсызмы? Үзегез нәрсәләр өстәр идегез? Текстта иярченле кушма җөмләләр кулланыгыз.

|  |  |  |  |  |  |
| --- | --- | --- | --- | --- | --- |
| Количество учащихся классов | Из них выполняли  к/р (%) | Набрали следующее количество баллов  (если не дано критерии оценивания, учитель сам определяет в зависимости от объема тестовой работы) | | | |
|  |  |  |  |
|  |  | «2» | «3» | “4” | «5» |
|  |  |  |  |  |  |

**8 нче сыйныфлар өчен татар теленнән 3 нче чиреккә контроль диктант тексты**

**Сихри кыш**

Табигатьнең ак һәм пакь чагы. Тирә-юнь ак томанга төренгән. Чыршы-наратлар әйтерсең лә иңнәренә челтәрле ак шәл ябынып,тездән карга чумган. Ә зифа ак каеннар яфрак-алкалары белән мактана шикелле... Бар җиһанда тоташ бәйрәм диярсең. Күбәләктәй ап-ак карлар һавада бөтерелеп иңнәреңә куна да,гүя сине биергә дәшә.

Ә яктылык берни белән дә чагыштыргысыз,әйтерсең лә урман өстенә энҗе-мәрҗән сибеп чыкканнар, агач-куаклар, ачык урыннар, бөтен җир яшь кәләшнең туй күлмәгедәй ап-ак... Мамыктай ак кар өстеннән, күзләрне камаштырып, кояш нурлары чәчри. Мондый мул,сихри яктылык бары тик ап-ак кышта гына була ала.

Кыш, салкын сулышын өреп, тәрәзәләргә бизәк төшереп йөри. Бизәк кенә микән? Әле генә кар явып киткән җир өсте әйтерсең лә ачылмаган,укылмаган китап. **Шул аклыкка кинәт кенә бер песнәк яки башка берәр кош килеп кунды исә, ап-ак карда нәни генә эзләр төшеп кала.** Ә алар энҗедәй тезелгән хәрефләрне хәтерләтә. (146 сүз. Дания Гайнетдиновадан.)

**Бирем.**

**1 вариант**

1. Аерып бирелгән җөмләгә синтаксик анализ ясагыз.

**2 вариант**

1. Аерып бирелгән җөмләнең төрен язарга һәм схемасын төзергә

**Татар теленнән еллык йомгаклау контроль эше. 8 нче сыйныф**

(“5-11нче сыйныфлар өчен диктантлар җыентыгы”, Мәгариф,2001)

**Беренче яңгыр**

Язның беренче яңгыры кинәт килде. Таң беленер- беленмәстә, көньяк-көнбатыштан кабарып чыккан болытерактан торып бер-ике тапкыр гөлдерәп тавыш бирде дә, әкияттәге Каф тавыдай калкып, ярты күк йөзен томалады. Тау артыннан кояш күтәрелә башлауга, ул, киң кара-кучкыл канаты белән көнне тагын да караңгылатып, бөтен күк йөзен каплады.

Күп тә үтмәде, салкынча яңгыр җиле Карамалы урамнарында өермә кузгатты. Кар сулары киткәннән бирле битен-күзен бер тапкыр да юмаган агачлар яңгыр килгәнне сизеп шаулашып куйдылар.

Бераздан, урам-тыкрыклардагы чүп-чарны бөтереп, өермә җиле узды. Һава, афәт көткәндәй, берара тынып торды. Менә шунда, һәммә нәрсә, барча тереклек инде тагын ни булыр дип көткәндә, күк йөзен икегә ярып, яшен яшьнәде, һәммә җан иясе сискәнеп куйды, чөнки яшен артыннан чытырдап күк күкрәде. **Беренче курку үтеп, күк йөзе тагын дөбердәгәч, эре-эре яңгыр тамгалый башлады, ә берничә минуттан чиләкләп коярга тотынды.**

Яңгыр әллә ни озак яумады сыман, әмма юл-сукмакларга су җыелды; шаулап, гөрләвекләр агып китте. (143 сүз)

М.Хәбибуллин.

**Бирем.**

1. Соңгы җөмләнең төрен билгеләргә .
2. Билгеләнгән җөмләгә синтаксик анализ ясарга.

**9 нчы сыйныфта татар теленнән язма эшләр**

1. ***Тикшерү диктанты***

**Балачак сукмаклары.**

Мин җәяүле сукмакларга тыныч кына карый алмыйм. Олы юлларны кисеп үткән гап-гади сукмаклар миндә татлы хисләр, җылы тойгылар уята. Кая гына барсам да, уңга-сулга, урман ешлыкларына, әрәмәләрнең сихри кочагына кереп киткән сукмакларга карап, хыял дөньясына чумам.

Бәләкәй чакта сукмаклар синеке! Ялан тәпи тып-тып басып дөнья белән танышу әнә шул җәяүле сукмаклардан башлана. Кая барсаң да, сине ят ярлар, моңарчы син күрмәгән, күрә дә алмаган сер дөньясы озатып кала.

Балачак хатирәләре — өзек-өзек ак болыт кебек истәлекләр — бер-беренә ялганмыйлар, әллә кайда, шул серле сукмакларда уралып, еракта, томанлы офыклар артында тынып калган вакыйгалар һичкайчан да бер-беренә чылбырдай тоташа алмыйлар. Алсу шәүлә дә кебек алар, таңда яңгыраган сак җыр да сыман, кайчан булып үткәннәрен өзеп әйтеп тә булмый. *(114 сүз.) (А. Гыйлэҗеетэн)*

**Биремнәр.**

Өченче җөмләгә — синтаксик, *сукмакларга* сүзенә морфологик анализ ясарга.

1. ***Изложение.***

**“Игелекле” эш**

Иртәнге уннарга хәтле басмадан кеше күп үтте. Инде сирәкләнде. Халык барасы җирләренә барып җитте, ахрысы, әле нидә бер генә үтә башладылар. Равилне эшсез басып тору туйдырды, саф һавада карыны да ачкан иде. Өйгә керергә кирәк, кеше йөри башлагач чыгармын әле, дип уйлап та бетермәде, каршы яктан:

* Улым, зинһар булыш әле. Суга карый алмыйм, башым әйләнә, - дигән тавыш ишетелде.

Караса, кечкенә бала җитәкләгән әби басып тора икән. Равил суыктан кызарып беткән кулын карчыкка сузды.

* Рәхмәт төшсен иде, игелекле бала икәнсең, - дип, әби малайның кулына ябышты.
* Башта акчаңны бир, - диде Равил. (89 сүз)
* (Л.Ихсановадан)

Бирем. Равилгә характеристика бир.

1. ***Тезмә кушма җөмләләр темасына диктант***

Җәйге истәлек

Быел җәй искиткеч яхшы килде, аның башлануы да бик матур булды. Язгы дым кибеп тә җитмәде, шифалы яңгырлар яварга тотынды. Бер-ике көн ява да, аннары, матур булып, кояш чыгып җитә. Бөтен дөньяга әле яңа гына яшел буяуга манган юеш хәтфә җәйгән кебек була. Наратлы таулары артыннан салават күпере күренә.

Бакчалардагы бәрәңгеләр ап-ак чәчәккә күмелгән. Бөтен нәрсә шаулап үсте, ызаннардагы сукмаклар югалды.

Тугайлы елга аръягындагы болында печән бик уңды, аны көчкә чабып бетерделәр. Әрәмәлектәге карлыганның, шомырт­ның күплеген әйтеп бетерерлек түгел. Карчыклар да җиләк-җимешнеатна буе җыялар инде, ләкин һаман бетми. Барыннан да бигрәк ашлыклар уңды. Бодай күкрәп үскән, тары да бик матур күренә. Ап-ак чәчәктәге карабодайдан, тирә-якны хуш искә күмеп, әллә кая хәтле бал исе аңкый; саргаеп килгән арыш кайбер урыннарда дугалы атны күмә. (128 сүз)

*Журналист язмаларыннан*

**Бирем**

Соңгы җөмләгә синтаксик анализ ясарга.

1. ***Контроль изложение***

**Укытучым**

Менә көз җитте. Укулар башланды. Ефәк шарфлы апа без­нең мәктәптә рус теле укыта.

Аны бик яраталар.

Аның ире очучы икән. Менә хәзер ул ут эчендә фашист­ларны кырып йөри. Ә Анна Сергеевна гомер дә күз алдына китермәгән ерак татар авылында балалар укыта.

Аңа бик еш хатлар килә. Андый көннәрдә ул бик шат кү­ренә. Ә кайчакта уйчанланып китә. Кич, эштән бушаган арада, улы белән урамда йөри, чишмә буйларына төшә.

Әллә күршедә генә торганга, әллә улы минем сеңлем белән дуслашканга, Анна Сергеевка мине дә яратты. Мәктәптә очра­ганда, ул минем белән сөйләшергә тырыша. Мин тартынам, рәтләп русча да белмим бит. Җитмәсә тагын, тотлыгам.

Соңыннан гына белдем: ул сакау балаларның телен ачтыра ала икән. Мондый укытучыны логопед дип атыйлар.

Беркөн ул мәктәптән минем белән бергә кайтты, юлда кы­зык нәрсәләр турында сөйләде. Мин шуны аңладым: әгәр ты­рышсам, мин тотлыгуымны бетерә алам икән.

Ул көн саен мине үзләренә чакыра, бер үк сүзләрне кабат­лата. Язга минем сөйләшүемдә җиңеллек сизелә башлады.

Уку елы тәмамланды. Берничә көн узгач, авылга авыр хәбәр килде: Петяның әтисе һава сугышыннан соң кире кайтмаган. Бу хәбәрдән соң апа бер атна авырып ятты, төсе качты. Ә бер­көнне минем укытучы апам кинәт юкка чыкты. Аның кая киткәнен беркем дә белми калды.

Күп еллар үтте. Анна Сергеевнада укыган балалар, үсеп, күп­тән инде иген кырларында, төзелешләрдә эшлиләр. Ләкин кү­ңел түренә кереп урнашкан укытучыны беребез дә онытмады. Соңгы көннәрдә үзәк газеталарның берсендә басылган искит­кеч бер хәбәр кадерле укытучымны тагын күз алдына китереп бастырды.

Белоруссия сазлыкларын киптереп, трактор белән сөргән вакытта, самолет калдыклары табылган. Тимер-томыр арасын­нан очучының сөякләре килеп чыккан. Көмеш портсигарында исем-фамилиясе сакланган икән. Игенчеләр якындагы хәрби бүлеккә хәбәр итәләр. Ватан сугышында геройларча һәлак булган очучыны бик кадерләп күмәләр, портсигарда язылган исеме буенча, кабер өстенә «Бөек Ватан сугышында батырларча һәлак булган очучы А. М. Демченко» дип язып куялар.

Шул ук вакытта газетада, очучының Ватан сугышында күрсәткән батырлыгын искә алып, хөкүмәт тарафыннан аңа, үлгәннән соң, Герой исеме бирелү турында да хәбәр ителә.

Геройның Анна Сергеевнаның иптәше булуында һич шик юк иде. Бу хәбәр яшен тизлеге белән бөтен авылга таралды һәм барыбызның да уртак шатлыгына әверелде. (328 сүз)

.Г. *Бакирдан*

1. ***Иярченле кушма җөмлә темасына контроль диктант***
2. Сабир кайтып җитә алмады: чана юлы төшмәгән иде.  
   *(М. Әмир)*
3. Кәефе кырылу сәбәпле, соңгы кадакларга ул катырак,  
   хәтта ачу белән сукты. *(Ә. Баян)*
4. Бәла килсә, кош — үз оясына, кеше үз туганнары янына  
   ашыгыр. *(Мәкаль)*
5. Әгәр Гөлшаһидәне трибунага чакырсалар, ул нәрсә әйтә  
   алыр иде? *(Г. Әпсэлэмов)*
6. Көннәр якты булсын өчен,  
   Йокы татлы булсын өчен,  
   Әни кирәк. *(Р. Мицнуллин)*
7. Шундый тәртип монда: акылы барның  
   Балта белән башын чабалар. *(М. Жәлил)*

Җылы язлар җиткәч,

Бозлар агып киткәч,

Зәңгәр күккә аккош омтыла.

Җәйнең ал таңында,

Юксынган чагымда

Очып кына килсәң ни була? (М. *Ногман)*

1. Төнлә сибәләп узган яңгыр комлы юлны чылатып өлгер­  
   мәгән, шуңа күрә бу аз йөрелгән юл, вакыт-вакыт ком чүленә  
   әйләнеп, безнең юлчыларны әледән-әле тоткарлый иде.  
   (А. *Расих)*
2. Кунакка ни бирсәң, шуны ашый. *(Мәкаль)*

10. Өең буш булса да, күңелең буш булмасын. *(Мәкаль)* (112 сүз)

**Бирем**

**Иярчен җөмләләрнең төрләрен билгеләргә, бәйләүче чараларын күрсәтергә.**

1. ***Катлаулы кушма җөмләләр темасына диктант***

*Колын*

Җәй башында безнең җирән кашка колын алып кайтты.

Хәзер мин, бүтән уеннарымны онытып, көнозын колын тирәсендә бөтерелә башладым. Иртән торуга иң беренче куа­нычым шул: ипи йомшагы эләктерәм дә колын янына чыгам. Баштарак ул, мин янына керүгә, тизрәк анасына барып сыена торган иде. Тора-бара ияләнде. Мин дәшкәч, колакларын торгызып, борылып карый торган булды, Бераздан, матур борын тишекләрен селкеткәләп, ипи исни башлады. Аннары көл төсле зәңгәрсу-соры, хәтфә кисәге шикелле йомшак иреннәре белән уч төбеннән ипи сыныклары эләктереп алырга өйрәнде.

Өммикамал апа зәңгәр сатиннан муенса тегеп биргәч, колынның муенына кечкенә генә шөлдер тагып җибәрдек. Колын башын селкеткән саен, ул гаҗәп сөйкемле тавышлар чыгара, әйтерсең, чың-чың итеп, берьюлы әллә ни тикле көмеш тәңкә коела. (110 сүз)

*Г. Бэширов*

**Бирем**

Күп иярченле кушма җөмләне аерып язарга, схемасын төзергә, төрен күрсәтергә.

1. ***Арадаш аттестация эше. Контроль диктант***

Беренче яңгыр

Язның беренче яңгыры кинәт килде. Таң беленер-белен­мәстә, көньяк-көнбатыштан кабарып чыккан болыт ерактан торып бер-ике тапкыр гөлдерәп тавыш бирде дә, әкияттәге Каф тавыдай калкып, ярты күк йөзен томалады. Тау артын­нан кояш күтәрелә башлауга, ул, киң кара-кучкыл канаты белән көнне тагын да караңгылатып, бөтен күк йөзен кап­лады.

Күп тә үтмәде, салкынча яңгыр җиле Карамалы урамна­рында өермә кузгатты. Кар сулары киткәннән бирле битен-күзен бер тапкыр да юмаган агачлар яңгыр килгәнне сизеп шаулашып куйдылар.

Бераздан, урам-тыкрыклардагы чүп-чарны бөтереп, өермә җиле узды. Нава, афәт көткәндәй, берара тынып торды. Менә шунда, һәммә нәрсә, барча тереклек инде тагын ни булыр дип көткәндә, күк йөзен икегә ярып, яшен яшьнәде, һәммә җан иясе сискәнеп куйды, чөнки яшен артыннан чытырдап күк күкрәде. Беренче курку үтеп, күк йөзе тагын дөбердәгәч, эре-эре яңгыр тамгалый башлады, ә берничә минуттан чиләкләп коярга тотынды.

Яңгыр әллә ни озак яумады сыман, әмма юл-сукмакларга су җыелды; шаулап, гөрләвекләр агып китте. (143 сүз)

*М. Хэбибуллин*

**Бирем**

Соңгы җөмләнең төрен билгеләргә һәм тыныш билгеләрен аңлатырга.

Г. Бәширов